3. ΝΟΜΟΣ υπ’ αριθ. 1359 της 23/24 Μαΐου 1983 (ΦΕΚ Α΄ 64) Κύρωση της από 1ης Δεκ. 1981 Συμβάσεως μεταξύ της Ελληνικής Δημοκρατίας και της Κυπριακής Δημοκρατίας περί τροποποιήσεως της από 2ας Μαρτ. 1978 Συμβάσεως περί Κοινωνικής Ασφαλείας. Άρθρο πρώτο.-Κυρώνεται και έχει ισχύ νόμου σύμφωνα με το άρθρ. 28 παρ. 1 του Συντάγματος η Σύμβαση μεταξύ της Ελληνικής και της Κυπριακής Δημοκρατίας για την τροποποίηση της από 2 Μαρτ. 1978 Σύμβασης Κοινωνικής Ασφάλειας, που υπογράφτηκε στην Αθήνα την 1ην Δεκ. 1981 και της οποίας το πρωτότυπο κείμενο έχει ως εξής: ΣΥΜΒΑΣΙΣ Μεταξύ της Ελληνικής Δημοκρατίας και της Κυπριακής Δημοκρατίας περί τροποποιήσεως της από 2ας Μαρτ. 1978 Συμβάσεως περί Κοινωνικής Ασφαλείας. Η Ελληνική και η Κυπριακή Δημοκρατία έχουσαι υπ’ όψιν την περιωρισμένην χρονικήν ισχύν των άρθρ. 19 και 20, παρ. 1, της μεταξύ των συναφθείσης ανωτέρω Συμβάσεως περί Κοινωνικής Ασφαλείας ως και την επελθούσαν ουσιώδη τροποποίησιν εις την περί Κοινωνικών Ασφαλίσεων Νομοθεσίαν της Κυπριακής Δημοκρατίας, αποφασίζουν την τροποποίησιν της εν λόγω Συμβάσεως ως ακολούθως: Άρθρ.1.-1.(Αντικαθίσταται το εδάφ. β της παρ. 1 άρθρ. 12 Νομ. 897/1979, ΦΕΚ Α΄ 99, ανωτ. αριθ. 2). 2.(Αντικαθίσταται η παρ. 5 άρθρ. 19 Νόμ. 897/1979, ΦΕΚ Α΄ 99, ανωτ. αριθ. 2). 3.(Αντικαθίσταται η παρ. 1 άρθρ. 20 Νόμ. 897/1979, ΦΕΚ Α΄ 99, ανωτ. αριθ. 2). 4.(Καταργείται η παρ. 5 άρθρ. 20 Νόμ. 897/1979 ΦΕΚ Α΄ 99, ανωτ. αριθ. 2). 5.(Αντικαθίσταται το άρθρ. 21 Νομ. 897/1979 ΦΕΚ Α΄ 99, ανωτ. αριθ. 2). Άρθρ.2.-1.Η παρούσα Σύμβασις θέλει επικυρωθή συμφώνως προς τας αντιστοίχους Συνταγματικάς Διατάξεις. 2.Υπό την επιφύλαξιν της παρ. 3 του παρόντος άρθρου, η παρούσα Σύμβασις θέλει τεθή εν ισχύι την πρώτην του μεθεπομένου μηνός εκείνου καθ’ ον θα έχουν ανταλλαγή τα όργανα επικυρώσεως. 3.Η παρ. 2 του άρθρ. 1 της παρούσης Συμβάσεως έχει αναδρομικήν ισχύν από της 1ης Ιουλ. 1981, αι δε παρ. 3, 4 και 5 του αυτού άρθρου έχουν αναδρομικήν ισχύν από της 6ης Οκτ. 1980. 4.Τα όργανα επικυρώσεως δέον να ανταλλαγώσιν το ταχύτερον δυνατόν εν Αθήναις. Εις πίστωσιν τούτου οι πληρεξούσιοι αμφοτέρων των συμβαλλομένων Κρατών υπέγραψαν την προκειμένην Σύμβασιν. Εγένετο εν Αθήναις την 1ην Δεκ. 1981, εις δύο πρωτότυπα εις την Ελληνικήν γλώσσαν, των κειμένων εχόντων την αυτήν ισχύν. Άρθρο δεύτερο.-Η ισχύς του νόμου αυτού αρχίζει από τη δημοσίευσή του στην Εφημερίδα της Κυβερνήσεως. Με ανακοίνωση του Υπ. Εξωτερικών της 23 Αυγ. - 5 Σεπτ. 1983 (ΦΕΚ α΄ 115) η ανωτέρω σύμβαση τέθηκε σε ισχύ την 1 Οκτ. 1983. 4. ΝΟΜΟΣ υπ ‘αριθ. 1910 της 30/30 Νοεμ. 1990 (ΦΕΚ α΄ 165) Κύρωση της Σύμβασης μεταξύ της Κυβέρνησης της Ελληνικής Δημοκρατίας και της Κυβέρνησης της Κυπριακής Δημοκρατίας για την κοινωνική ασφάλεια και του Διοικητικού Κανονισμού εφαρμογής της. Με Ανακοίνωση του Υπ. Εξωτερικών της  31 Μαΐου/21 Ιουλ. 1991 (ΦΕΚ Α΄ 89), η ανωτέρω Σύμβαση τέθηκε σε ισχύ την 1 Ιουλ. 1991. (Αντί για τη σελ. 473) Σελ. 473(α) Τεύχος 1125 Σελ. 79 604 Με την Κύπρο 15Β.Μ.η.3-4 605 15Β.Μ.η.4 Με την Κύπρο 